
TEHNISKĀ SPECIFIKĀCIJA
1.daļa 
Iepirkumam
“Automātiskā transportlīdzekļu valsts reģistrācijas numura zīmju nolasīšanas/atpazīšanas un ceļu satiksmē izdarītu braukšanas ātruma pārkāpumu uzraudzības sistēmas noma”


Vispārīga informācija:
Pretendentam jāuzstāda uz Rīgas valstspilsētas pašvaldības policijas (turpmāk – pasūtītājs) 3 (trīs) transportlīdzekļiem, automātiskā transportlīdzekļu valsts reģistrācijas numura zīmju (turpmāk – Numura zīmes) nolasīšanas/atpazīšanas un ceļu satiksmē izdarītu ātruma pārkāpumu uzraudzības sistēma (turpmāk – Sistēma), kā arī jānodrošina izdarīto pārkāpumu apstrādes programmnodrošinājums.
Sistēmas mērķis ir fiksēt atļautā braukšanas ātruma pārkāpumus un automātiski veikt datu apstrādi.

Pretendents nodrošina:
1. Pārkāpumu apstrādes programmnodrošinājums
1.1. Pretendentam jāizstrādā un jānodrošina pilnībā funkcionējoša interneta vietne, kas ļauj autorizētiem lietotājiem apskatīt, analizēt un filtrēt visus pasūtītāja trīs transportlīdzekļos fiksētos ceļu satiksmes pārkāpumus.

1.2. Vispārīgās prasības:
1.2.1. "Back-office" notikumu apstrādes programmatūra ir Sistēmas neatņemama sastāvdaļa.
1.2.2. "Back-office" notikumu apstrādes programmatūra tiek uzstādīta uz pasūtītāja servera.
1.2.3. Ir iespējams skatīt ielādētos notikumus jebkurā apstrādes stadijā (neapstrādāti, apstrādāti, noraidīti notikumi (ieskaitot to skaitu)).
1.2.4. Noraidītos notikumus ir iespējams atjaunot no Sistēmas.
1.2.5. Tiesību normu klasifikatoriem tiek nodrošināta iespēja tos mainīt vai papildināt.
1.2.6. GPS koordinātas tiek attēlotas rakstiskā formā un tajā pašā laikā vizuāli kartē (piemēram, Google Maps).
1.2.7. Atskaņojot katru notikuma videoklipu atsevišķi, lietotājs var padarīt tos gaišākus vai tumšākus.
1.2.8. Galvenajā skatā tiek parādīti šādi parametri: atzīme, kas norāda, piefiksētā pārkāpuma CSN punktu, apakšpunktu un CSL pantu un daļu, kura kamera reģistrēja pārkāpumu, pārkāpuma veids, pārkāpuma datums un laiks, pārkāpuma izdarīšanas vietas GPS koordinātas un adrese, statuss, Sistēmas piešķirtais notikuma reģistrēšanas numurs, ātruma pārkāpumiem - konkrētajā vietā atļautais braukšanas ātrums.

1.1. Piekļuve ar dažādiem piekļuves tiesību līmeņiem:
1.1.1. Administrators:
1.1.1.1. Var piekļūt visām Sistēmas funkcijām;   
1.1.1.2. Lietotāju pārvaldība;  
1.1.1.3. Datu pārvaldība;
1.1.1.4. Piekļuve sistēmas log failiem par darbinieku aktivitātēm.

1.1.2. Inspektors:
1.1.2.1. Piekļuve pārkāpumu datiem;
1.1.2.2. Pārkāpumu izskatīšana ar iespēju manuāli modificēt Numura zīmes datus; 
1.1.2.3. Atskaišu ģenerēšana - tiesības ģenerēt atskaites un pārskatus par pārkāpumiem, atbilstoši saviem darba pienākumiem.
1.1.3. Publiskā lietotāju grupa: Ierobežota piekļuve – iespēja pārlūkot pārkāpumu datus vai atskaites, bez iespējas veikt izmaiņas vai papildus darbības. 
1.1.4. Statistikas grupa: Ierobežota piekļuve – iespēja skatīt un izveidot atskaites.

1.2. Reģistrēto pārkāpumu apskate: 
1.2.1. Lietotājiem ar attiecīgu piekļuvi ir iespējams redzēt notikumus kas tiek reģistrēti un iedalīti trīs grupās: 
1.2.1.1. Neapstrādātie "Jauns";
1.2.1.2. Apstrādātie "Pabeigts";
1.2.1.3. Noraidītie "Noraidīts".
1.2.2. Visi reģistrētie notikumi tiek attēloti saraksta veidā, un katrā no ierakstiem (speciāli tos neatverot) jāattēlo šāda informācija:
1.2.2.1. Patruļas nosaukums;
1.2.2.2. Notikuma izveidošanas datums un laiks;
1.2.2.3. Fiksētais pārkāpums;
1.2.2.4. Notikuma statuss (jauns, uzsākta apstrāde vai noraidīts);
1.2.2.5. Automātiski nolasītā Numura zīme.
1.2.3. Vietnei jānodrošina iespējas skatīt detalizētu informāciju par katru fiksēto ātruma pārkāpumu:
1.2.3.1. Attēlus vai video;
1.2.3.2. Pārkāpuma datumu un laiku;
1.2.3.3. Pārkāpuma vietu, attēlojot gan kartē, gan ar koordinātēm;
1.2.3.4. Atļauto un fiksēto ātrumu km/h;
1.2.3.5. Automātiski noteikto Numura zīmi.

1.3. Notikumu atskaites:
1.3.1. Lietotājiem ar attiecīgu piekļuvi jābūt iespējai filtrēt un meklēt reģistrētos ātruma pārkāpumus pēc dažādiem kritērijiem:
1.3.1.1. Datuma un laika;
1.3.1.2. Lēmuma numura;
1.3.1.3. Patruļas nosaukuma;
1.3.1.4. Pārkāpēja transportlīdzekļa Numura zīmes;
1.3.1.5. Attiecīgajā vietā noteiktais ātruma ierobežojums (piemēram, 20, 30, 50, 70, 90+ km/h);
1.3.1.6. Pārsniegtā ātruma diapazons km/h.

1.4. Datu pārvaldība: Nodrošināt lietotājiem iespēju efektīvi pārvaldīt, eksportēt un drukāt notikumu datus atbilstoši tiem piešķirto piekļuves tiesību līmeņiem.
1.5. Reģistrētā notikuma apstrāde un pārkāpuma kartes izsniegšana:
1.5.1. Reģistrētam notikumam ir iespējams sagatavot pārkāpuma karti, izmantojot ierakstīto video/foto materiālu no visām iesaistītajām kamerām, kā arī ierakstītos/iegūtos pārkāpuma datus un papildu informāciju.
1.5.2. Ir iespējams izņemt kadru no video un izgriezt Numura zīmes attēlu.
1.5.3. Veidojot ātruma pārkāpuma karti, tiek pieņemts, ka papildus citai zināmai informācijai par notikumu, jāievāc arī informācija par konkrētajā vietā atļauto braukšanas ātrumu, kā arī papildu dati, piemēram, reģistrētais ātrums, pārsniegtā ātruma apmērs.
1.5.4. Pie notikuma iespējams pievienot piezīmes (komentārus), pie noraidītā notikuma iespējams pievienot noraidīšanas pamatojumu
1.5.5. Pēc notikuma apstrādes pārkāpuma kartē esošā informācija tiek saglabāta un dati tiek pārraidīti tiešsaistē uz pasūtītāja izmantoto datu apstrādes programmu, izmantojot tīmekļa servisa izsaukuma metodi.
1.5.6. Notikuma karšu reģistrācijas procesā nav slēptu mehānismu vai neizskaidrotu procedūru, kas varētu radīt aizdomas vai neskaidrības. Tiek nodrošināta ātrākā un ērtākā nepieciešamās informācijas ievade un apstrāde.
1.5.7. Darbinieka darbības notikuma kartē tiek auditētas (datums, darbinieka vārds, uzvārds un veiktā darbība).

1.6. Notikumā reģistrētās informācijas sagatavošana nosūtīšanai Ceļu satiksmes drošības direkcijai (turpmāk -  CSDD):
1.6.1. Sistēma, pēc notikuma reģistrēšanas un Ministru kabineta 2015. gada 2. jūnija noteikumi Nr. 279 "Ceļu satiksmes noteikumi" (turpmāk – CSN) pārkāpuma identificēšanas, automātiski no notikuma atlasa un nosūta CSDD šādu informāciju:
1.6.1.1. Notikuma identifikators;
1.6.1.2. Datums;
1.6.1.3. Laiks;
1.6.1.4. Pārkāpuma adrese, virziens un GPS koordinātes;
1.6.1.5. Tehniskā līdzekļa (ar ko fiksēts pārkāpums) nosaukums un identifikators;
1.6.1.6. Transportlīdzekļa reģistrācijas numurs;
1.6.1.7. Saite uz datu glabātuvi fotoattēlu/video ierakstu apskatei;
1.6.1.8. CSN punkts, kas tika pārkāpts 
1.6.1.9.  Ceļu satiksmes likuma (turpmāk – CSL) pants, daļa, punkts, kas paredz atbildību par identificēto administratīvo pārkāpumu un attiecīgajam pārkāpumam noteikto minimālo naudas sodu vienībās un euro;
1.6.2. Sistēma nodrošina iespēju pasūtītāja darbiniekam manuāli pārbaudīt katru notikumu un apstiprināt tā nosūtīšanu CSDD.



Darbības Ilustrācija:

1.7. Drošība un datu aizsardzība:
1.7.1. Datu šifrēšanas iespējas, lai nodrošinātu datu drošību un aizsardzību pret neautorizētu piekļuvi.
1.7.2. Atbilstība personu datu aizsardzības jomu regulējošiem tiesību aktiem.
1.7.3. Jānodrošina Sistēmas auditācijas pierakstu (turpmāk – sistēmas pieraksti) veidošanu un uzglabāšanu vismaz 6 (sešus) mēnešus pēc ieraksta izdarīšanas. Sistēmas pierakstos ietver informāciju par pieslēgšanos vai atslēgšanos no Sistēmas, visa veida darbības ar datiem, kā arī konta izveidi, grozīšanu vai dzēšanu, fiksējot notikuma laiku, kas sakrīt ar faktiskā notikuma koordinēto pasaules laiku (UTC), interneta protokola adresi, no kuras veikta darbība, aprakstu, kā arī informāciju par darbības iniciatoru – identifikatoru, pieslēguma metadatus.

1.8. Datu glabāšanas prasības:
1.8.1. Rezerves datu kopiju nodošana jāparedz uz Azure Blob storage risinājumu.
1.8.2. Jānodrošina Azure Blob storage konfigurēšana.
1.8.3. Rezerves kopijām jāglabājas divos dažādos datu centros.
1.8.4. Risinājumam jānodrošina mehānismi pēc kuriem ir iespējams pārliecināties, ka saglabātās individuālās datnes laika gaitā nav mainītas vai bojātas.
1.8.5. Risinājumam jānodrošina drošas autentifikācijas metodes, kas atbalsta vairāku faktoru autentifikāciju (ieteicams Azure SSO atbalsts, lai varētu izmantot vienotus pieteikšanās mehānismus).
1.8.6.  Risinājumam jānodrošinās pret nejaušu datņu dzēšanu - dzēšot datnes tās fiziski kādu laiku netiek dzēstas un ir atjaunojamas.
1.8.7.  Risinājumam jāparedz drošības mehānismi pret nejaušu datņu pārrakstīšanu. 
1.8.8.  Risinājumam jānodrošina datu šifrēšanu informācijas pārraides laikā (SSL/TLS).
1.8.9.  Risinājumam jāatbalsta rezerves kopiju veidošana un iespējas datus atjaunot pēc nepieciešamības.
1.8.10.  Audita pierakstu veidošana, kur tiek glabāti pieraksti par visām darbībām, kas veikti ar datnēm.
1.8.11. Risinājumam jānodrošina iespējas elastīgi palielināt pieejamo glabāšanas vietu.  
1.8.12. Risinājumam jānodrošina mehānismi, kas ļautu automatizēt datu dzēšanu pēc noteiktiem kritērijiem (piemēram, dati tiek dzēsti, tikko tie ir sasnieguši noteiktu vecumu). Šo prasību var realizēt arī caur saskarnēm, kas tiek izsauktas no ārējiem procesiem.
1.8.13. Jānodrošina iespēja datus glabāt strukturētā veidā ar iespēju izmantot meklēšanas kritērijus (transportlīdzekļa reģistrācijas numurs, notikuma numurs u.c.).

1.9. Operatīvās prasības:
1.9.1. Sistēmai jābūt aprīkotai ar iezīmi, kas atpazīst Rīgā izvietoto stacionāro ātruma radaru zonas.
1.9.2. Sistēmai precīzi jānosaka stacionāro ātruma radaru atrašanās vietas un iebraucot stacionāro radaru zonā (150m rādiusā ap radara atrašanās vietu ar iespēju darbības zonu mainīt), ātruma kontrolei automātiski jāatslēdzas (izveidojot auditācijas pierakstu).
1.9.3. Jānodrošina, ka ātruma kontroli ir iespējams manuāli izslēgt un ieslēgt (izveidojot auditācijas pierakstu).
1.9.4. Regulāri jāuztur un jāatjaunina stacionāro ātruma radaru atrašanās vietu datubāze.
1.9.5. Ātruma kontrole automātiski (ja tā iepriekš nav bijusi izslēgta manuāli) jāieslēdz atkārtoti, izbraucot no stacionārā ātruma radara zonas.
	
1.10. Tehniskais atbalsts un uzturēšana:
1.10.1. Sistēmas lietotājiem jānodrošina tehniskais atbalsts un konsultēšana par jautājumiem, kas saistīti ar Sistēmas lietošanu darba dienās no plkst. 09.00 līdz plkst. 17.00. Uz pieprasījumu jāatbild bez nepamatotas kavēšanās, bet ne vēlāk kā 60 minūtēs no pieprasījuma brīža (par saziņas veidu  vienoties ar pasūtītāju).
1.10.2. Jānodrošina Sistēmas uzturēšanas plāns, ietverot regulāras apkopes un uzturēšanas darbības.

1.11. Piekļuve pie videomateriāliem un to uzglabāšana:
1.11.1. Visi ieraksti par pārkāpuma brīdi (sākot ierakstu vismaz 5 līdz 10 sekundes pirms un beidzot 5 līdz 10 sekundes pēc pārkāpuma) no videonovērošanas kamerām, ieskaitot notikuma ierakstīšanu no automātisko Numura zīmju nolasīšanas (turpmāk - ANPR) kamerām un pārkāpuma attēlu ieraksta brīdī, ir pieejami Sistēmā 40 (četrdesmit) dienas no notikuma izveides dienas. Šo pieejamības periodu var mainīt.
1.11.2. Arhīvs satur visus videonovērošanas kameru ierakstus, ieskaitot ierakstus no ANPR kameras un pārkāpuma attēlu pārkāpuma fiksēšanas brīdī.
1.11.3. Visus datus par pārkāpumu (notikumu) ir iespējams apskatīt un iegūt no arhīva.

2. Sistēmas nodrošinājums transportlīdzeklī
2.1 Galveno funkciju apraksts:
2. 
2.1. 
2.1.1. Tiešraides attēla "Live image" režīms no videonovērošanas kamerām (turpmāk - kamera), transportlīdzekļa priekšpusē un aizmugurē.
2.1.2. Iespēja skatīt pārkāpuma attēlu, kas uzņemts ar automātisko Numura zīmju nolasīšanas ANPR kameru.
2.1.3. Iespēja skatīt pārkāpuma attēlu, kas uzņemts ar automātisko Numura zīmju nolasīšanas ANPR kameru.
2.1.4. Numura zīmju esamība tiek pārbaudīta ar ANPR kameru, vienlaikus ar transportlīdzekļa attēla uzņemšanu.
2.1.5. Skatīt reģistrētos notikumus un to statusu.
2.1.6. Skatīt Numura zīmju atpazīšanas ierakstus un to statusu.
2.1.7. Nepareizi atpazītu Numura zīmju un to valsts piederības pārbaude (apskate ar iespēju labot nepareizi atpazīto Numura zīmi).
2.1.8. Iespēja regulēt attēla iestatījumus: spilgtumu, aptumšošanu, kontrastu, asumu, baltā balansu, pārslēdzami režīmi (dienas, nakts vai automātiskais režīms - pēc noklusējuma) par papildus citiem iestatījumiem iepriekš vienojoties ar pasūtītāju.

2.2 Reģistrēto notikumu un to statusa skatīšana:
2.2. 
2.2.1. Notikumi tiek attēloti ritināmā sarakstā ar iespēju meklēt Numura zīmes.
2.2.2. Blakus notikuma ierakstam tiek parādīts: datums, laiks, tās kameras atzīme, kura ierakstīja pārkāpumu, koordinātu atzīme, konstatētais braukšanas ātrums un pārsniegtā atļautā braukšanas ātruma starpība (km/h).
2.2.3. Uzspiežot uz notikuma, lietotājs var atsevišķi apskatīt visu iesaistīto videokameru ierakstus.
2.2.4. Ja notikums tiek iemūžināts ar ANPR kameru, ir pieejams pārkāpuma attēls un atpazītā Numura zīme.
2.2.5. Fiksējot pārkāpumu tiek nodrošināta visu kameru attēlu apskate, kā arī ANPR kameras videoieraksti - visām kamerām vienlaicīgi un attēlam no katras kameras atsevišķi.
2.2.6. Notikumu skatītājā lietotājs var paātrināt jebkuru videoklipu, ritinot uz priekšu un atpakaļ kadru pēc kadra, tuvināt jebkuru videoklipu tā atskaņošanas laikā un atskaņošanas laikā atgriezties pie visu videoklipu pārskata.
2.3 Lietotāju saskarne "interface":
2.3. 
2.3.1. Visi ieraksti Sistēmā ir Latviešu valodā. Tiek pieņemts, ka lietotājs nekad iepriekš nav izmantojis programmatūru, tāpēc lietotāja saskarne ir intuitīva jebkuram lietotājam.

2.4 Tiešraides attēla "Live image" režīms:
2.4. 
2.4.1. Tiešraides "Live" režīmā tiek attēloti visu kameru video plūsmas vienlaicīgi (vienādi strukturētā logā).
2.4.2. Iespējams palielināt (ieslēgt pilnekrāna režīmā) jebkuru no kameru video plūsmām.
2.4.3. Iespējams pārvietoties (uz priekšu un atpakaļ) pa attēliem kas atvērti pilnekrāna režīmā.

2.5 Programmatūra un algoritmi:
2.5. 
2.5.1. Programmatūra, kas spēj apstrādāt un interpretēt datus no kamerām un sensoriem.
2.5.2. Atpazīšanas algoritmi, lai identificētu Numura zīmes.
2.5.3. Noteikt pārkāpēja transportlīdzekļa precīzu atrašanās vietu un tā pārvietošanās ātrumu.
2.5.4. Datu saglabāšanas un pārsūtīšanas iespējas uz pasūtītāja datu bāzi.

2.6 Numura zīmju atpazīšana:
2.6. 
2.6.1. Sistēmai jānodrošina nepārtraukta Numura zīmju atpazīšanas funkcionalitāte, kas automātiski veic Numura zīmju atpazīšanu reālā laikā, izmantojot norādītās video kameru plūsmas. Atpazītajām Numura zīmēm jāveic automātiska pārbaude pret aktuālajām datu bāzēm, lai identificētu transportlīdzekļa statusu. Sistēmai automātiski jāreģistrē un jāsaglabā notikuma meta dati, tostarp Numura zīme, notikuma datums un laiks, precīza atrašanās vieta un citi relevanti notikuma parametri.
2.6.2. Pēc ātruma pārkāpuma notikuma fiksēšanas, sistēmai jānodrošina specifiska Numura zīmes atpazīšanas funkcionalitāte, kas aktivizējas pārkāpuma brīdī. Šī funkcionalitāte ir jānodrošina, lai, pamatojoties uz pārkāpuma fiksācijas datiem (piemēram, video ieraksts), automātiski atpazītu pārkāpuma izdarītāja transportlīdzekļa Numura zīmi. Ja objektīvu apstākļu dēļ Numura zīmes atpazīšana ir iespējama, sistēmai jāreģistrē atpazītā Numura zīme, datums, laiks, atrašanās vieta un citi svarīgi meta dati par notikumu, kas nepieciešami pārkāpuma dokumentēšanai un tālākai apstrādei.
2.6.3. Sistēma nodrošina pareizu Numura zīmju atpazīšanu un izdevēj valsts noteikšanu vismaz 80% (astoņdesmit procentos) gadījumu - ar nosacījumu, ka atpazīšana ir iespējama normālos redzamības apstākļos.
2.6.4. Numura zīmju atpazīšanas pakalpojums ir savienots ar  CSDD uzturēto Transportlīdzekļu un to vadītāju valsts reģistru (turpmāk – Reģistrs), nodrošinot informāciju par tehniskās apskates esamību, īpašnieku, turētāju vai transportlīdzeklis ir izsludināts meklēšanā u.c. reģistrā pieejamo informāciju (iepriekš saskaņojot ar pasūtītāju).
2.6.5. Reģistra pārbaude tiek veikta reālā laikā, kad pieejams savienojums ar CSDD datu bāzi. Pieprasījums datu bāzei jānosūta nekavējoties pēc numurzīmes atpazīšanas un rezultātu atspoguļošana jāveic ne vēlāk kā 2 sekunžu laikā pēc atbildes saņemšanas.
2.6.6. Gadījumos, kad tīkla pārklājums nav pieejams vai tiešsaistes savienojums ar Reģistru nav iespējams reālā laikā, Sistēma saglabā visus ierakstītos notikumus, un notikumu pārbaude ar atgriezenisko saiti tiks veikta nekavējoties brīdī, kad tiks atjaunots tīkla pārklājums un izveidots savienojums ar Reģistru.
2.6.7. Pēc Numura zīmes pārbaudes tiek izveidota datu pakete, kurā norādīts arī pārkāpuma veids.

3. Tehnisko līdzekļu prasības
3.1 Videonovērošana:
3. 
3.1. 
3.1.1. Jānodrošina iekārtu uzstādīšana tā, lai pārkāpumu fiksēšana tiktu nodrošināta pasūtītāja transportlīdzekļa priekšpusē un aizmugurē;
3.1.2. Ieraksta iekārtas darbības automātiska uzsākšana pēc pasūtītāja transportlīdzekļa aizdedzes ieslēgšanas un pārtraukšana ar aizkavi pēc pasūtītāja transportlīdzekļa dzinēja izslēgšanas.
3.1.3. Videoieraksta sistēmai pasūtītāja transportlīdzeklī jābūt spējīgai turpināt ierakstīšanu vismaz 15 (piecpadsmit) minūtes pēc pasūtītāja transportlīdzekļa dzinēja izslēgšanas.
3.1.4. Jānodrošina video izšķirtspēju 1920 x 1080 pikseļi ar vismaz 25 kadriem sekundē.
3.1.5. Jānodrošina CMOS vai CCD sensors.
3.1.6. Jānodrošina iekārtas darbība temperatūras robežās no -30°C līdz +60°C.
3.1.7. IP65 vai augstāka aizsardzības klase.
3.1.8. Jānodrošina sistēmas saderība ar Milestone Xprotect Corporate programmnodrošinājumu.

3.2 Mašīnredzes tehnoloģija:
1. 
2. 
3. 
3.1. 
3.2. 
3.2.1. Kameras un sensori, kas spēj nodrošināt augstu izšķirtspēju un redzamību gan dienas, gan nakts apstākļos.
3.2.2. Spēja automātiski identificēt un atpazīt citu transportlīdzekļu Numura zīmes un to pārvietošanās ātrumu uz ceļa (piemēram: Brīvības iela) ar trīs joslām vienā virzienā un trīs joslām otrā virzienā. Katrai kamerai jānodrošina spēja efektīvi darboties un veikt datu fiksāciju vismaz trīs ceļa joslās vienlaicīgi katrā virzienā.

3.3 Automātiskā Numura zīmju nolasīšana:
1. 
2. 
3. 
3.1. 
3.2. 
3.3. 
3.3.1. Jānodrošina iekārtu uzstādīšana tā, lai pārkāpumu fiksēšana tiktu nodrošināta pasūtītāja transportlīdzekļa priekšpusē un aizmugurē.
3.3.2. ieraksta iekārtas darbības automātiska uzsākšana pēc pasūtītāja transportlīdzekļa dzinēja iedarbināšanas un pārtraukšana pēc pasutītāja transportlīdzekļa dzinēja izslēgšanas.
3.3.3. Videoieraksta sistēmai pasūtītāja transportlīdzeklī jābūt spējīgai turpināt ierakstīšanu vismaz 15 (piecpadsmit) minūtes pēc pasūtītāja transportlīdzekļa dzinēja izslēgšanas.
3.3.4. iekārtas darbības temperatūra robežās no -30°C līdz +60°C.
3.3.5. IP65 vai augstāka aizsardzības klase.
3.3.6. Jānodrošina CMOS vai CCD sensors.
3.3.7. Iespējams veikt optisko un digitālo pietuvināšanu zoom.
3.3.8. Jānodrošina iespēju operatoram manuāli veikt infrasarkanās (IR) gaismas aktivizēšanu naktī vai tumšos apstākļos.

3.4 Automātiskā ātruma nolasīšana:
3.4. 
3.4.1. Jānodrošina iekārtu uzstādīšana tā, lai pārkāpumu fiksēšana tiktu veikta pasūtītāja transportlīdzekļa priekšpusē un aizmugurē.
3.4.2. Jānodrošina braukšanas ātruma kontroles sensors kas darbojas frekvenču robežās 76-77 GHz, lai precīzi mērītu transportlīdzekļa vai objekta braukšanas ātrumu un nodrošinātu attiecīgu datu iegūšanu.
3.4.3. Darbības attālums robežās no 1 m līdz 170 m (precizitāte: ±0,5m).
3.4.4. Iekārtas darbības temperatūra robežās no -30°C līdz +60°C;
3.4.5. IP65 vai augstāka aizsardzības klase.

3.5 Ierīce ar skārienjūtīgu ekrānu (turpmāk – Ekrāns):
3.5. 
3.5.1. Ekrāns jāpiestiprina pasūtītāja transportlīdzekļa vadītājam parocīgā vietā;
3.5.2. Ekrāns ir papildus aizsargāts, piemēram ar rūdītu stiklu vai ekrāna aizsargu;
3.5.3. Ekrānā tiek attēlotas video plūsmas tiešsaistē ar Numura zīmju atpazīšanas procesu kas ietver izcelšanu un attēlošanu nolasītajām Numura zīmēm un transportlīdzekļa braukšanas ātrumu km/h;
3.5.4. Tiek attēlots aktuālais datums un laiks;
3.5.5. Tiek attēlots atļautais braukšanas ātrums attiecīgajā vietā.
3.5.6. Ir pieejami statusa un ziņojumu logi, kas informē par Sistēmas darbību un iepriekš definētiem notikumiem.

3.6 Modulis bezvadu tīkla nodrošināšanai:
3.6. 
3.6.1. Jānodrošina iespēja augšupielādēt ierakstītos datus uz tīkla serveriem izmantojot LTE/UMTS/GSM/GPRS/EDGE tehnoloģiju.
3.6.2. Jānodrošina atbilstoši APN iestatījumi mobilo datu pārraides nodrošināšanai iepriekš saskaņojot ar pasūtītāju.
3.6.3. Modulim jābūt triecienizturīgam, noturīgam pret vibrācijām, noturīgam pret putekļiem un mitrumu.

3.7 GPS raidītājs:
3.7. 
3.7.1. Jābūt iespējai precīzi noteikt pasūtītāja transportlīdzekļa atrašanās vietu un reģistrēt tā kustību.
3.7.2. Laika sinhronizācija ar GPS signālu vai atbilstošu laika serveri jānodrošina ar precizitāti ne lielāku par 1 mikrosekundi, sinhronizācijas procesu jāveic regulāri, ne retāk kā reizi 30 minūtēs.
3.7.3. Ar tehniskajiem rīkiem jānosaka pārkāpēja transportlīdzekļa GPS lokācija.
3.7.4. GPS dati var tikt sinhronizēti ar Numura zīmju nolasīšanas sistēmu, sniedzot precīzu laika un atrašanās vietas informāciju attiecībā uz Numura zīmju nolasīšanas notikumiem.

3.8 Papildus barošanas avots:
3.8. 
3.8.1. Jānodrošina papildus barošanas avots uzstādīto tehnisko līdzekļu vienmērīgai apgādei ar strāvu.
3.8.2. Barošanas avots jāievieto aizsargapvalkā un ir droši jāpiestiprina pasūtītāja transportlīdzeklī.

3.9 Montāža:
3.9. 
3.9.1. Pretendentam  no līguma parakstīšanas/stāšanās spēkā brīža, jāaprīko un jānodrošina sistēmas pilnvērtīga darbība 90 (deviņdesmit) dienu laikā.
3.9.2. Pretendents nodrošina problēmu novēršanu 24 (divdesmit četru) stundu laikā. 
3.9.3. Visi kabeļi ir salikti apvalkā kur tas vien ir iespējams, saskaņojot ar pasūtītāju.

3.10 Licencēšana:
3.10. 
3.10.1. Visa Sistēmā izmantotā programmatūra ir pilnībā licencēta un atbilst attiecīgajiem autortiesību un licencēšanas noteikumiem.
3.10.2. Pasūtītājam tiek nodrošinātas derīgas licences visām izmantotajām programmatūras komponentēm, t.sk. operētājsistēmai, datubāzēm, lietotāja saskarnes un analītikas rīkiem, kā arī jebkurām specifiskām funkcijām un algoritmiem.
3.10.3.  Licencēšana iekļauj visas nepieciešamās atjaunināšanas, atbalstu un uzturēšanu atbilstoši licenču nosacījumiem.

3.11 Papildus nosacījumi:
3.11. 
3.11.1. Pasūtītājs nenes nekādu materiālo atbildību par iekārtām, kuras var ciest vandālisma, ceļu satiksmes negadījumu, klimatisko u.c. apstākļu ietekmē, kā arī bojāto ierīču nomaiņa vai remonts nevar mainīt pakalpojuma izmaksas.
3.11.2. Pakalpojuma nodrošināšanai izmantoto programmatūru vai iekārtu ražotājs ir juridiska persona, kas reģistrēta NATO, Eiropas Savienības vai Eiropas Ekonomikas zonas dalībvalstī, vai fiziska persona, kas ir Latvijas Republikas valstspiederīgais, NATO, Eiropas Savienības vai Eiropas Ekonomikas zonas valsts pilsonis.

